બોલિવૂડ અભિનેત્રી શ્રદ્ધા કપૂરને કુદરતમાં વિશ્વાસ છે. તે કહે છે, હું ક્યારેય કોઇ વસ્તુનું પ્લાનિંગ કરતી નથી અને સમય સાથે આગળ વધવામાં જ માનું છું. કુદરતે જે વિચાર્યું છે, નક્કી કર્યું છે તે જ થવાનું છે. વધુ પડતું વિચારીને કોઇ ફાયદો થવાનો નથી. શ્રદ્ધાના મનમાં હંમેશાં હટકે ફિલ્મો કરવાની ધૂન સવાર હોય છે. તે કહે છે, હું જે પણ ફિલ્મ કરું તે અલગ પ્રકારની હોય તેમ હું વિચારું છું. કુદરતે બધી જ રચનાઓ રચેલી હોય છે. મને અલગ પ્રકારની ફિલ્મોની ઓફર મળતી રહી છે અને હજુ પણ મળતી રહે છે. મારા માટે આ સારી વાત છે.